Dels contextos educatius a les competències dels infants\nEls contextos de l'educació i les relacions perquè els infants puguin desenvolupar les seves capacitats i les seves habilitats. La llibertat de comunicar-se, d'expressar i representar emocions i experiències: veritable objectiu del caminar d'un centre educatiu, on l'infant és el protagonista.\nDurada: 15 hores en 5 sessions. Tarda de 15 a 18 h\nCalendari: Del 9 al 13 de juliol de 2012\nDescubriendo las matemáticas a partir de la lúdica y la acción motriz\nEl curso constituye una experiencia de aprendizaje activo y mediado a partir de instrucciones, juegos, secuencias de movimiento, melodías y materiales. Los contenidos son vivenciados por los participantes a medida que se incorporan a las actividades y establecen vínculos de complementariedad, entre su forma de trabajar la iniciación a la matemática y la propuesta en este curso.\nAunque de corte recreativo, se sustenta en información científica sobre la construcción del conocimiento lógico matemático y la iniciación a la geometría y el cálculo desde la Educación Infantil.\nTraer ropa cómoda. Se pide al participante traiga una hoja de periódico; un trozo de cinta de un metro de largo y, de 2 a 5 cm de ancho, color de su preferencia; y un chal o bufanda.\nDurada: 15 hores en 5 sessions. Matí de 9.30 a 12.30 h\nCalendari: Del 2 al 6 de juliol de 2012\nAprofundiment d'eines que donen suport a l'aprenentatge dels infants: l'organització i l'ambient en la vida quotidiana, l'observació i el disseny de la documentació. Treball en grup: el disseny d'una conversa.\nDurada: 30 hores en 10 sessions. Matí i tarda de 9.30 a 12.30 h i de 15 a 18 h\nReflexió teòrica i debat respecte a la temàtica del curs: els llenguatges expressius en el procés d'aprenentatge. Estudi fotogràfic: experiències, contextos de disseny, documentar i comunicar amb el llenguatge de la fotografia digital. Important: els participants han de portar càmera digital.\nEls participants han de portar càmera digital.\nExpressió corporal-dansa a l'Educació Infantil. Recursos metodològics i propostes de treball a l’aula\nPropostes psicomotrius i d’expressió corporal-dansa. Anàlisi de continguts i objectius. Criteris educatius bàsics. Metodologia i estratègies. Treball pràctic i espai per a la reflexió i la concreció didàctica. Es facilitaran mitjans per portar a terme aquest treball a l’aula. Cal portar mitjons i roba còmoda.\nProf.: Ã?ngels Hugas\nActivitats i recursos per treballar la dansa a l’etapa infantil. Introducció al món de la psicomotricitat, l'expressió corporal, la música amb moviment, la dansa organitzada... Per aconseguir globalitzar la dansa amb els altres ensenyaments bàsics d’aquesta etapa, d’una manera propera als infants.\nPortar roba i calçat còmodes i tenir ganes de ballar.\nProf.: Mercè Morera\nFem música petits!\nLa música com a vehicle integrador, afavoridor i facilitador dels aprenentatges a l'etapa infantil (0-6). No cal ser músic o tenir estudis musicals per utilitzar de manera òptima tots els recursos que la música ens ofereix. Només cal conèixer-los i saber com funcionen. Aquest és el repte del curs.\nEl curs és practic i basat en l'experiència. No cal saber de música, només cal haver experimentat l'efecte positiu que té en els nens. Es tracta de conèixer aquest recurs i aprendre a fer-lo servir per millorar la feina en el dia a dia. Cançons, audicions, balls, dansa creativa, contes, jocs cantats, jocs dansats, rítmica... Tot és al teu abast.\nProf.: Montserrat Dulcet\nFer ciències a Educació Infantil: jugar, experimentar, comunicar\nEl curs pretén plantejar la necessitat de:\nReflexionar sobre la necessitat infantil d'interpetar l'entorn i la dels adults de conèixer els models interpretatius.\nPromoure l'evolució del pensament de l’infant a través de l’observació, l'intercanvi, la manipulació, l’experimentació i la comunicació.\nKit bàsic en TIC a Educació Infantil\nEn aquest curs es donarà resposta a quines aplicacions, recursos i eines serveixen de suport a les activitats curriculars, com es pot gestionar l'aula i quines estratègies per a l'aprenentatge es poden aplicar en una classe d'Educació Infantil.\nProf.: Andreu Cardo, Anna Torner, Tona Castell\nCalendari: Del 2 al 13 de juliol de 2012\nPer a una escola lenta i del sentit comú cal repensar l'escala dels valors habituals, superar l'ansietat de la "productivitat", trobar el temps per organitzar un ambient ric en experiències directes diàries, conrear el plaer de pensar, parlar i raonar junts.\nLa projectació educativa i el paper del mestre al parvulari\nEl curs aprofundeix en temes de la planificació educativa i el paper dels adults en el parvulari.\nLes ombres van a l’escola\nEn les ombres, tenim la sort de trobar un veritable centre d’interès per als infants de qualsevol edat. Us proposem iniciar un recorregut per gaudir de les seves infinites potencialitats en el treball a l'escola. Una part del temps es dedicarà a treballs pràctics.\nLlegir i escriure conjuntament a l’aula. Competència comunicativa, lingüística i audiovisual\nContinguts, propostes i recursos encaminats a treballar la competència comunicativa, lingüística i audiovisual a partir de la lectura conjunta d’àlbums il·lustrats i de petites animacions. Es reflexionarà sobre el dret dels infants a ser educats en totes les eines de comunicació que tenen al seu abast. Aprendre a comprendre.\nProf.: Teresa Creus\n...una explosió de colors, intensitats, llum, textures, formes imaginàries, espais, etc., abraçat tot plegat amb l’expressió corporal, emmarca aquesta proposta eminentment pràctica.\nViatjarem fins a Mèxic, on la tradició muralista de Diego Ribera, Orozco i Siqueiros ens ajudarà a l’hora de narrar esdeveniments, festes populars, celebracions, sortides, excursions, setmanes culturals i fets propis del centre..., tot amb tècniques i propostes creatives en què petits i grans poden participar des del primer a l’últim moment.\nRoba comòda i que es pugui embrutar.\nProf.: Eva Vilanova\nOrganització d'espai i temps\nReflexionar sobre l'organització de l'aula i d'espais comuns perquè hi puguin conviure més d'una proposta a la vegada i potenciar l'autonomia dels infants i la satisfecció dels seus interessos.\nRecursos musicals a l'Educació Infantil\nLa música afavoreix el desenvolupament integral dels infants, per això en aquest curs m’agradaria transmetre recursos, eines i materials didàctics per treballar, de forma sensorial, aspectes bàsics i crear una base sòlida que integri continguts treballats i fomenti aprenentatges significatius i competencials.\nProf.: Marta Martín\nTot observant i escoltant els jocs, les accions i les paraules dels infants, podem idear propostes (d'activitats, d'espais, de comunicació amb les famílies, de materials...) que ajudin els infants a créixer en un entorn de curiositat, d'autonomia i de respecte per les diferències.\nUn jardí al pati de l'escola\nConeixerem i seleccionarem plantes per organitzar espais i poder-ne gaudir tot l’any. Presentarem propostes amb: sorrals, cabanes, dunes, recorreguts, mobiliari...\nAtenció! El primer dia ens trobarem a Barcelona, en el marc de l’Escola d’Estiu. Els altres dies (dimarts, dimecres, dijous i divendres), per poder estar a prop de la natura, el curs es farà al Garden Bordas de Gavà. Es facilitarà el transport des de l’estació de la Renfe de Gavà fins al Garden.\nProf.: Joan Bordas, Josep Fernández, Carme Cols\nViure l'escola entre petits i grans. L'experiència de Kitabü (Hamburg)\nEls infants aprenen contínuament. L'educació és sempre un procés realitzat pels mateixos infants, que inclou la construcció i la discussió activa del seu món. El procés d'aprenentatge dels infants comença quan obtenen retroalimentació d'allò que els envolta. El concepte educatiu de la "Kitabü" serà presentat a partir de: 1. El mobiliari i l'equipament dels tallers; 2. L'actitud dels educadors; 3. L'infant a l'activitat; 4. Treballar en projectes; 5. Documentació; i 6. Cooperació amb les famílies.\nAlumnes amb dificultats d'aprenentatge en la lectoescriptura. Suport individualitzat\nRef. 122310001 - Curs complet\nEls continguts bàsics del curs són: (1) els aprenentatges instrumentals de la llengua (lectoescriptura), i (2) la reeducació i les acomodacions de les activitats que es duen a terme a l'aula a fi d'atendre millor els alumnes que presenten aquestes dificultats d'aprenentatge.\nProf.: Amadeu Lleopart\nDurada: 30 hores en 10 sessions. Matí de 9.30 a 12.30 h\nAstronomia: aprendre i divertir-se\nEscolto i oblido. Veig i recordo. Faig i aprenc.\nRecordarem i aprendrem nocions d'astronomia. Realitzarem exercicis pràctics que ens ajudaran a entendre i a interpretar el cel. Aprendrem a construir i a utilitzar material d'observació. Comptarem també amb el planetari digital.\nProf.: Carles Schnabel, Montserrat Parellada\nEl curs ofereix les bases teoricopràctiques de la metodologia AICLE/CLIL per tal de treballar continguts curriculars no lingüístics en anglès a Primària. Mitjançant l'anàlisi de materials existents i creant-ne de nous, es comprova com també és possible obtenir bons resultats a partir d'un altre enfocament.\nEl curs va adreçat a especialistes en llengua anglesa a Primària i a professorat d’aquest mateix nivell educatiu amb coneixements d’anglès suficients per poder impartir la seva matèria en llengua estrangera. La llengua vehicular del curs és l’anglès, però no cal estar familiaritzat amb el marc conceptual de la metodologia AICLE/CLIL.\nConeixerem mètodes i recursos per al treball del llenguatge i l’expressió corporals a l’escola, en el marc de la dansa organitzada, prenent com a punt de partida la dansa tradicional catalana. Per globalitzar la dansa en el context educatiu i recuperar un dels fets de diades i festes de l’escola.\nDesenvolupament de competències en la resolució de problemes a partir de jocs de taula i estratègies de càlcul mental\nDes d'un enfocament del treball per competències es presenten referents teòrics i situacions didàctiques realitzades a Primària que exemplifiquen com treballar l'ús de jocs de taula com a eina per al desenvolupament d'habilitats de resolució de problemes i d'estratègies de càlcul numèric (mental i escrit).\nProf.: Josep Callís, Mariona Callís\nDesenvolupament pràctic de projectes de l’Àrea de Visual i Plàstica a l’Educació Primària\nEl curs s'adreça als mestres de Primària responsables de treballar l’Àrea de Plàstica, i als tutors i els mestres interessats en el seguiment de la realització de projectes concrets.\nProf.: Conxa Martinez\nEls Projectes Interdisciplinaris: què són, com es fan, com s'avaluen\nÉs un curs teòric i pràctic que pretén que els participants coneguin a fons el què, el com i el quan dels Projectes Interdisciplinaris tot elaborant-ne un exemple de manera col·laborativa a través de la utilització dels recursos Google. El curs es complementa amb la formació en metodologies i instruments d'avaluació competencials.\nProf.: Francesc Segura\nInnovant les ciències a l’aula: l’aprenentatge per indagació\nEl curs introduirà metodologies d’ensenyament de les ciències experimentals per indagació basat en models aplicats a Europa. Inclou activitats pràctiques, exposicions, demostracions, debats i reflexió, per adquirir coneixements metodològics i habilitats pràctiques per aplicar a l’aula.\nCurs promogut per la Unió Europea i la Universitat de Barcelona mitjançant el projecte Pathway (www.pathway-project.eu).\nCoordina: Mario Barajas, Anna Trifonova\nProf.: Josefa Guitart, Jesús Chivite, Xavier Geis\nIt's your turn to learn! English for Primary English teachers\nThis course enables teachers to improve their language ability in and out of the classroom. Focusing on the four skills of speaking, listening, reading and writing, with a special emphasis on spoken interaction, the course provides an opportunity to share ideas with other teachers and reflect on learning.\nProf.: Julius Krajewski\nMatemàtiques, que parlin ells!\nQuines preguntes o situacions hem de presentar a classe per aconseguir que els alumnes parlin i que el que ens expliquin ens serveixi per intervenir? El curs es desenvoluparà en tres línies: recollir una petita "maleta d'applets" (animacions d'ordinador), manipular materials i reorganizar el càlcul.\nProf.: David Barba, Anna Cerezo\nTaller d’Art i Escriptura\nDirigit a cicle superior de primària. Aquest és un taller d’art per experimentar les possibilitats visuals i plàstiques de l’escriptura: trobar noves maneres de llegir i escriure, manipular i inventar abecedaris, treballar creativament la cal·ligrafia i la tipografia, conèixer els artistes, i crear un llibre d’artista.\nPortar roba que es pugui tacar.\nTast teatral: eines per fer teatre a l’escola\nCom a taller d’introducció al teatre entès com a eina educativa, s’hi oferiran coneixements bàsics i recursos per, tot jugant i experimentant com a infants, poder crear personatges i escenificacions, impartir classes i tallers de teatre infantil o emprar tècniques teatrals en la pràctica docent a Primària.\nCal que les persones que hi participin portin roba còmoda i calçat adequat o mitjons per trepitjar terra de fusta. És a dir, s’ha de portar un calçat diferent del que es fa servir al carrer.\nIMPORTANT! Per tal de poder analitzar i reflexionar després sobre allò fet, cal que les persones que hi participin estiguin disposades a jugar i a actuar com a infants que fan d'actors i actrius en el taller de teatre per poder viure i experimentar com si fossin alumnes de Primària.\nProf.: Ferran Herrera\nÉs un curs pensat per millorar el nivell oral tant parlat com escoltat del professor de qualsevol matèria per ser més fluid en anglès. Està basat en jocs, música, concursos, role-play, etc.\nProf.: Josep M. Hurtado\nLa tutoria: un espai i un temps per dialogar\nRef. 123350091 - Curs complet\nSessions dinàmiques on treballarem la figura del tutor, les seves funcions, les eines i els diferents àmbits en els quals ha d’intervenir (alumne, grup, família, equip docent i entorn). Reflexions sobre l’adolescència (necessitats, interessos i capacitats). La gestió de conflictes i la mediació.\nÉs imprescindible la col·laboració i participació en les dinàmiques que es duran a terme en cada sessió.\nProf.: Mercè Vicien\nCom fer l'aprenentatge significatiu a l'aula\nIdees, eines, estratègies i recursos pràctics per aplicar a l'aula amb\npràctiques i produccions motivadores.\nVariables que fan millorar l'aprenentatge i el clima de l'aula.\nCom guanyar-se l'autoritat dels alumnes i prevenir i evitar problemes de disciplina.\nResultats dels centres i comentaris dels alumnes.\nPortar imprès el llibre digital gratuït "L'aprenentatge significatiu a la pràctica. Com fer l'aprenentatge significatiu a l'aula" (www.aprenentatgesignificatiu.com).\nProf.: Antoni Ballester\nCos, moviment i benestar\nMitjançant el moviment i el cos, generarem una sèrie de recursos per a l'autoconeixement emocional i la potenciació de les emocions positives des d’un vessant experiencial i de reflexió cognitiva. L’objectiu final és incidir en la salut física i emocional i retornar al nostre cos, eina de vida i treball.\nPortar roba còmoda, mitjons antilliscants i un pareo, manteta o tovallola.\nProf.: Lorena Casal\nDescobreix la teva veu\nLa veu és un reflex de la nostra ànima, de la nostra identitat. La veu és única per a cada individu i posseeix unes qualitats individuals que fa que no n’hi hagi dues d’iguals.\nÉs també una carta de presentació que utilitzem a totes hores, però, sabem realment quin paper exerceix la nostra veu i com està íntimament relacionada amb l’ús de les nostres possibilitats corporals?\nEl cos és l’instrument que condiciona la qualitat de la nostra veu, és la caixa de ressonància. L’ús i la percepció interna que tinguem d’aquest revertirà inevitablement en l’emissió de la veu.\nProf.: Maria Josep Besson\nExplorant-nos. Eines per millorar el nostre estat físic i emocional\nEl taller pretén incidir en el benestar físic i emocional del professorat a través de la percepció corporal, pautes d’ergonomia, estiraments, exercicis utilitzant pilotes de totes les mides, tècniques de relaxació i de respiració. La pràctica també incideix en el traspàs dels coneixements adquirits als infants.\nÉs important anar vestit amb roba còmoda i fresca. Es recomana també dur uns mitjons per poder fer les activitats sense calçat.\nProf.: Marta Benet\nImatges que parlen de... Cinc itineraris entorn dels àlbums sense paraules\nEls àlbums sense mots expliquen històries només amb imatges. En aquest curs analitzarem cinc tipus de narracions: versions, relats circulars, zooms, metamorfosis i històries paral·leles. Per conèixer-les, llegirem una selecció d’àlbums i farem activitats adaptables per treballar amb infants i joves.\nEl curs s'imparteix en una aula de la seu de l'Associació de Mestres Rosa Sensat.\nL'educació emocional i el cos (el ioga com a eina de coneixement)\nConeixement de les emocions, mitjançant el cos. El ioga com a eina de treball.\nCurs pràctic i vivencial per descobrir la imatge de les emocions al cos i\naprendre les tècniques necessàries per administrar-les.\nAprendre a treballar les emocions dels infants dins de l'aula.\nCal dur roba còmoda, flassada, coixí, mitjons i quelcom per estirar-se a terra.\nProf.: Mònica Fernández, Ana Lobato, Anna Maria Hidalgo\nLes eines web 2.0 i la pràctica docent\nRef. 124350111 - Curs complet\nMolt pràctic: farem blogs, coneixerem els wikis. Editarem i penjarem vídeos, imatges, àudio i presentacions. Practicarem amb xarxes socials. Promourem la competència digital del professorat i afavorirem la reflexió en la seva pràctica i la posada en comú d’experiències basades en l'ús d’eines Web 2.0.\nConeixements a nivell d'usuari d'ordinador i d'Internet.\nProf.: Àngel Garcia\nPer què als nens els agrada escoltar contes i als grans explicar-los?\nExplicar l' experiència del grup MARC i a partir d' aquí oferir estratègies i recursos per poder afrontar amb més seguretat i coneixements la narració oral a classe utilitzant solament els elements bàsics de la comunicació oral: veu, gest i mirada.\nCoordina: Àngels Ollé\nProf.: CONSOL ROVIRA, Teresa Ribas, ROSA M PUJADO, Neus Aragonès, Ma Josepa García, MERCE MOLA, Maria Altirriba, Carme Mestres\nRecursos per treballar amb la pissarra digital interactiva\nRef. 124110111 - Curs complet\nEn aquest curs es presentaran diferents recursos i programaris per ser emprats amb la pissarra digital interactiva que n'incrementin i en potenciïn l’ús. Es donarà resposta a les necessitats de les diferents etapes educatives, així com de les diferents àrees i matèries.\nDisposar d'una memòria USB o disc dur extern, auriculars i micròfon (poden estar junts).\nProf.: Almodis Orellana\nEs tracta de compartir el projecte/recerca que ha realitzat la nostra escola en col·laboració amb el MNAC i el consorci d’educació de Barcelona, a partir del projecte “tutories d’art” que neix en el si del grup de llenguatges artístics del Consell de Coordinació Pedagògica. Un dels punts forts del curs serà descobrir com es pot reflexionar sobre els eixos transversals de l’educació (la igualtat de gènere, l'educació per la convivència, etc.) a partir del patrimoni artístic.\nEl curs tindrà lloc a les sales i tallers del MNAC.\nProf.: Lluís Vallvé, Noemí Rocabert, Esther Fuertes, Brisa Esteve\nSignes d'alerta a l'aula\nRef. 124180091 - Curs complet\nAls docents ens és important reconèixer, en els alumnes, signes que ens alertin de possibles trastorns que poden esdevenir dificultats d’aprenentatge.\nEn aquest curs presentem eines per descobrir-los, gestionar-los i realitzar les tasques oportunes de prevenció, suport i/o derivació.\nProf.: Esperança Benaiges, Elisenda Peradejordi\nTaller de construcció d'un titella gegant pels infants\nEl detall de les diferents etapes de construcció d'un titella gegant a partir de material reciclable, i també la iniciació a la manipulació d'aquest. Parlarem de com organitzar un espectacle o una desfilada.\nTenir coneixement de treball en paper maché\nProf.: Souihel Azzize\nLa conquesta de la democràcia ha estat i és una qüestió bàsica per a nosaltres, tant per a la societat com per a l’escola, així com per a les persones i, per tant, per a tots els infants i joves. La democràcia, des del nostre punt de vista, demana reconèixer la igualtat i demana diàleg en la relació, en les relacions. És des d’aquesta òptica que en el Tema General de 2012 es podrà aprofundir, des de diferents perspectives i disciplines, tant en el concepte d’autoritat, com en la dificultat de portar-la a la pràctica sense caure en l’autoritarisme.\nPots trobar els detalls a través d'aquest enllaç http://www2.rosasensat.org/pagina/tema-general\nEl curs està orientat a donar les bases sobre l'aplicació de l'aprenentatge cooperatiu a l'aula mitjançant el desenvolupament del programa CA/AC (cooperar per aprendre, aprendre a cooperar). A les sessions s'aplicaran dinàmiques i estructures cooperatives, donant eines d'intervenció i aplicació a les aules.\nProf.: Mercè Juan\nDescobrir altres cultures a la infància*\nCurs que dóna eines i estratègies per aprendre a conèixer i a conviure amb els col·lectius que conformen l'actual teixit multicultural de l'escola. Els recursos són dels camps de la literatura, els estudis culturals, la gastronomia, l'artesania, els mitjans de comunicació, el món dels jocs, etc.\nProf.: Débora Chomski\nEn aquest curs es presentaran una sèrie d'eines, recursos i propostes per treballar els aspectes de llenguatge, tant oral com escrit, per a tot aquell alumnat que presenti dificultats d'aprenentatge. L'eina bàsica de treball serà l'ordinador.\nProf.: Bernat Orellana, Eva Carretero\nEl repte de l’adopció: l’escolaritat dels infants adoptats*\nDonar a conèixer als mestres les característiques i necessitats específiques dels nens adoptats, així com conceptes clau com el vincle i la resiliència. També es proposen estratègies per afavorir la seva escolarització i poder tractar les possibles dificultats.\nProf.: Elisabet Gaseni\nEs presentarà el projecte de l'escola pública El Roure Gros: "Conèixer, descobrir i aprendre junts a través de la ciència". Es posarà a debat l'organització de l'espai i el temps, la globalització dels sabers, l'autonomia dels infants, el paper del mestre i el procés d'aprenentatge dins aquest context.\nProf.: Eloi Arisa, Pilar Trabal, Carme Alemany, Cristina Generó, Balbina Tantiñà\nEntendre l'alfabet visual de Miró a través de la "Sèrie Barcelona"*\nA partir de l’anàlisi de l’obra “Sèrie Barcelona” de Joan Miró, analitzarem el llenguatge icònic de l'artista, amb el qual va crear un llenguatge plàstic propi, per poder-lo entendre i interpretar-lo. Així mateix vincularem les seves imatges amb un breu estudi d’astronomia.\nLa proposta vol ser interdisciplinària (Medi, Llengua, Matemàtiques i Plàstica).\nProf.: Montserrat Cosidó\nKinesiologia educativa. La meva experiència a l'aula*\nÉs un curs teòric i pràctic en el qual s’impartiran nocions bàsiques de kinesiologia educativa com a eina per treballar i reequilibrar les dimensions del cos i del cervell amb el moviment per assolir una millora en els aprenentatges.\nTot plegat anirà acompanyat de les meves experiències dins de l’aula.\nProf.: Montserrat Escayola\nRECREA per REciclar materials i CREAr una nova cultura estètica*\nTé com a finalitat el reciclatge creatiu de materials fora d’ús, que facilita a les escoles i altres entitats educatives recursos per a una activitat rica i transformadora, evita el malbaratament d’objectes i posa a l’abast noves possibilitats de comunicació i creativitat.\nEs farà part pràctica.\nProf.: Mar Màrquez\nTaller de cuina a l’escola: Cuinar tot jugant*\nEl curs pretén donar la informació necessària al professorat per poder realitzar tallers de cuina a l’escola amb infants d’Educació Infantil i Primària tot identificant els continguts i objectius sobre els quals es fonamenten, així com la seva organització i aplicació pràctica: materials, nombre d’infants/adults, tipus de receptes, etc.\nProf.: Mercè Garcia\nTaller de llibres a l’aula*\nEn aquest taller treballarem, amb els nostres sentits, l'experimentació amb els materials, amb lletres i paraules, amb dibuix i color, juntament amb els cosits bàsics i els d’invenció. Coneixerem les possibilitats creatives i expressives del llibre com a lloc per desenvolupar idees i projectes a l’aula.\nTaller de màscares*\nCurs pràctic amb introduccions teòriques de les diferents tècniques de realització de màscares.\nDescobrir possibilitats per realitzar les disfresses de Carnestoltes amb materials tradicionals i altres de nous.\nExperimentar de manera empírica per poder aplicar els coneixements a cada nivell d'edat.\nProf.: David Creus\nTambé tu pots aprendre mates!*\nEl curs cercarà aprofundir en una didàctica activa en què la competència matemàtica es construeixi des de la vivenciació i la manipulació per generar una bona capacitat d'abstracció i raonament. Al mateix temps s'aportarà coneixement i domini de diferents recursos manipulatius per treballar la matemàtica.\nCal portar material que en algun moment serà necessari: regle, compàs, tisora, màquina de fotos, calculadora aritmètica (no científica).\nProf.: Maria Ruiz, Maria Sales, Ramon Martí, Catalina Mateo, Anna Pilar Hortal, Maria De la guerra, Laura González, Mariona Chicot, Alba Alemany, Patricia Ríos, Rosa M. Hernández, Toni Seuma, Marina Segués, Núria Freixas, Marta Vila De Abadal, Laura Fontanillas, Elisabet Solà, Montserrat Ferràs, Joan Bramona\nTreballem l'hort a través de la plàstica i la matemàtica*\nL'hort és un excel·lent mitjà per poder entendre i aplicar conceptes a priori difícils d'explicar de la natura. Per què les pastanagues són taronges, com s'alimenta una arrel... Són preguntes que s'intentaran respondre amb la praxi de microexperiments o treballs mitjançant la plàstica i la matemàtica.\nProf.: Montserrat Arnau\n33 experiments low-cost per aprendre meteorologia**\nÉs un curs de caire pràctic sobre activitats i experiències senzilles relacionades amb l'atmosfera, els fenòmens meteorològics, els aparells de registre i la predicció del temps atmosfèric. Està adreçat a docents de Primària o Secundària i, en general, a persones interessades per la meteorologia.\nProf.: Marcel Costa, Jordi Mazón\nAplicacions d'Internet a l'aula**\nEl curs està adreçat a mestres de Primària i professors de Secundària interessats en el coneixement i l'ús de les TIC/TAC i de les eines 2.0, així com de compartir les seves experiències. L'objectiu principal del curs és el d'ajudar els docents en les seves pràctiques educatives a l’aula dins d'aquest àmbit.\nProf.: Lauro Delgado\nAvaluar per aprendre (axa). L'avaluació per a la millora dels aprenentatges**\nEstratègies i eines per a l’ús formatiu de l'avaluació, en un currículum per competències. Com fer que l’alumnat: a) entengui què s'espera que aprengui; b) rebi feedback sobre la qualitat esperada del seu treball; c) constati els errors i sàpiga com millorar; d) s'involucri conscientment en les tasques escolars.\nProf.: Àngel Domingo\nEls audiovisuals a l'aula**\nAprendre a partir del visionat de vídeos d'Internet amb molts ordinadors, sense aturades.\nDesenvolupar l’esperit crític vers els continguts d’Internet canviant la realitat “jo sóc tu”.\nEnregistrar, editar i comprimir àudio per a presentacions digitals de poc pes.\nDescriure situacions amb presentacions digitals.\nProf.: Josep Maria Seró\nEnriquiment competencial de tasques pobres. Treballar (bé) les matemàtiques en una aula qualsevol: multicultural, diversa…**\nEl currículum demana que desenvolupem les competències bàsiques des de totes les àrees. La proposta que presento funciona a molts centres de Primària i Secundària: nivell alt de competència matemàtica i col·laboració a desenvolupar les altres competències, en qualsevol tipus d'aula.\nNomés cal que les persones participants tinguin ganes de millorar el treball d'aula.\nProf.: Xavier Vilella\nEscola i família: l'entrevista com a eina de treball amb les famílies**\nAquest curs pretén formar en la teoria del vincle i l'organització familiar perquè pugui ser útil com a eina de preparació de l'entrevista i sigui un instrument de treball en la pràctica dels mestres. La prepararació de l'entrevista, com ens situem, com la tanquem, com ens sentim, i què en fem, de la informació.\nGanes de compartir experiències i casos pràctics.\nProf.: Marta Galligó\nLa integració del cinema de ficció i documental a l'aula**\nEl curs vol oferir pautes per construir propostes didàctiques viables per saber com fer servir i rendibilitzar el cinema amb una finalitat educativa. Es tracta d'exposar una mena de receptari –això sí, pensat i justificat– per anar fent camí en aquesta gran tasca de l’alfabetització audiovisual.\nEl curs va destinat al professorat d'Educació Primària (preferentment Cicle Superior) i Secundària. Un cop acabat el curs, s’oferirà al professorat participant la possibilitat de poder publicar el material didàctic que s’hagi elaborat a la web de Cinescola (http://elrebostdecinescola.wordpress.com/) i formar part d’un banc de propostes didàctiques cinematogràfiques, obertes a tothom, confeccionades per diversos professionals de l’educació.\nProf.: Ramon Breu\nRecursos 2.0 avançats per a la creació de contingut**\nEl curs té l'objectiu de formar docents, iniciats en l'experimentació amb aplicacions web, en eines avançades de producció digital. La formació se centrarà en aplicacions web 2.0, de creació i gestió de contingut i activitats d'aprenentatge, que podem inserir en els processos d'ensenyament-aprenentatge.\nÉs imprescindible que els participants en el taller tinguin contacte amb les tecnologies digitals.\nProf.: Ramon Pavia\nTaller de física recreativa**\nVeurem materials i activitats que faciliten el contacte de professors i d'alumnes amb la ciència a través de la seva vessant lúdica.\nEs posarà de manifest que en l'activitat científica no és imprescindible disposar d'equips ni de materials sofisticats, ja que poden fer-se experiències amb materials casolans.\nProf.: Jordi Bañeras\nTaller per introduir-se en la ceràmica. Com aplicar-la a Primària i Secundària. Nivells I i II**\nCom incorporar dins de l’aula la manipulació del fang des d’un punt de vista ceràmic, diferent de l’habitual, on sovint només es tenen en compte aspectes que el vinculen al modelat i per tant a solucions més aviat escultòriques.\nProf.: Dolors Truco\n(0-3 anys) Educant per l'autonomia dels tres primers anys de vida\nRef. 128250091 - Curs complet\nEs donarà a conèixer el treball d’Emmy Pikler. Explicarem els principis pedagògics en què es fomenten les pràctiques educatives a l’Institut Pikler Lóczy de Budapest, orientades a fomentar unes atencions de cura respectuosa i acompanyar els infants en el procés del desenvolupament de la seva autonomia.\nProf.: Montserrat Fabrés\n(0-3 anys) El desenvolupament de la motricitat a l'escola bressol\nEl curs permetrà aprofundir en el coneixement de la motricitat de l’infant i les seves etapes.\nParlarem dels materials i l'entorn que faciliten un desenvolupament sa i harmònic de les posicions i els desplaçaments universals dels infants.\nFarem referència a les actituds d'acompanyament per part de l'adult.\nCal que els alumnes portin roba còmoda cada dia del curs i una estora o tovallola.\nLa resiliència a l'escola bressol. La importància dels tres primers anys de vida\nEl curs pretén descobrir el paradigma de la resiliència i la seva potencialitat per al desenvolupament de la persona. Parlarem de l’aferrament, de desenvolupament i neurociència, de bons tractes... Cercarem pedagogies, estratègies i actituds que ens ajudin a fomentar la resiliència des de l’escola bressol.\nProf.: Rut Sànchez


El tercer Cicle de Cinema Solidari de Cambrils se centra en els drets humans — Ajuntament de Cambrils\nEsteu aquí: Inici / Cambrils / Ajuntament / Comunicació / El tercer Cicle de Cinema Solidari de Cambrils se centra en els drets humans\nLa programació inclou dos documentals i tres curtmetratges, que es projectaran al Cinema Rambla d'Art els dies 13, 20 i 27 de maig. Les dues projeccions dels documentals comptaran amb presentació a càrrec de la professora Nour Salameh i la directora Alba Sotorra. A més, en finalitzar la sessió de curtmetratges el públic podrà gaudir d’una actuació musical del grup cambrilenc a cappella LuLaLum.\nEl Cicle de Cinema Solidari “La mar de solidaritat, la mar de cinema” torna al Cinema Rambla de l’Art de Cambrils els dies 13,20 i 27 de maig per donar visibilitat a les violacions de drets humans que es produeixen arreu del món. L'alcaldessa de Cambrils, Camí Mendoza; el regidor de Cooperació i Solidaritat, Oliver Klein; el representant de l’Associació Cultural Cinematogràfica del Camp de Tarragona i Terres de l’Ebre (ACTE), Salvador Matas, i la presidenta del Banc del Temps de Cambrils, Montserrat Mañé, han presentat avui la programació de la tercera edició, que inclou dos documentals i tres curtmetratges.


Daniel Anglès visita Pot Teatre\n31/05/2019 14:01:08 , Barcelona\nAhir dijous 30 de maig, l’artista polifacètic Daniel Anglès va visitar les instal·lacions de Femarec per xerrar una estona amb la companyia Pot Teatre. El bagatge i l’experiència del cantant, actor, doblador, coordinador artístic teatral i director de musicals, entre d’altres, va permetre mantenir una interessant conversa amb les actrius i els actors de Pot Teatre.\nDaniel Anglès, a més, també és el fundador i director d’AULES, una escola de música, ball, teatre i teatre musical de Barcelona. Ha realitzat tasques de direcció, creació i producció de la companyia independent “El musical més petit”, especialitzada en el públic familiar. És el director artístic del musical Rent, el director de càsting i director resident de La Bella i la Bestia, Mamma Mia o els Miserables, entre d’altres. Ha adaptat textos i lletres al català i al castellà per a diferents pel·lícules, sèries, programes de televisió i espectacle. Molta gent el coneix també per la seva participació com a jurat al programa Oh Happy Day de TV3, també com a subdirector i coach de l’Acadèmia d’Operación Triunfo l’any 2011 i com a locutor de ràdio en diverses emissores.\nConversant sobre teatre, musicals i càstings\nEl teatre va ser el gran tema sobre el que va girar la trobada. Aprofitant la seva vessant com a director de càstings, les actrius i els actors van poder fer-li tota mena de preguntes al respecte i Anglès va explicar-los allò que cal saber a l’hora de preparar un currículum i de presentar-se a una audició. A més d’explicar-los el seu funcionament va oferir-los algun consell: “Sempre s’ha de ser un mateix”, va afirmar l’actor i director, perquè, segons ell, allò més autèntic és el millor que podem oferir de nosaltres.\nEls i les integrants de Pot Teatre van fer-li preguntes, tant del món del càsting com del teatre en general, i van aprofitar l’ocasió per interessar-se pel factor dels nervis damunt de l’escenari. També en té ell? L’han traït alguna vegada? Daniel Anglès va confessar que mai ha deixat de tenir nervis i que, algun cop, com tota persona humana, s’havia equivocat. Però el més important, va afirmar, és sempre continuar com si res hagués passat i mostrar-se segur, els nervis han d’anar per dins.\nEls músics de Bremen i l’Onyric de Daniel Anglès\nDaniel Anglès, a més de tot el que ja hem mencionat, és també el director d’Onyric, el nou projecte artístic del Teatre Condal que se centra en el teatre musical, amb la voluntat de convertir-se en un espai de referència d’aquest gènere.\nÉs en el marc d’Onyric que Pot Teatre fer temporada aquest mes de maig al Teatre Condal amb Els Músics de Bremen in Concert.


La Mirada Crítica: Cara a Cara Pizarro-Solbes\nEl primer debat electoral va vindre dijous passat de la mà d'Antena 3 i minuts després d'acabar Piqueras d'entrevistar Zapatero a l'altra gran privada estatal.\nEs tractava d'un debat sobre economia, que tot i semblar un tant avorrit va reunir una quota mitjana de 5 milions d'espectadors i un màxim de 12 milions d'espectadors únics.\nEn acabar, Antena 3 va fer un especial informatiu conduït de nou per Matías Prats, que ja s'havia encarregat de la segona edició dels A3N i de moderar el cara a cara. En l'informatiu, a banda del resum de les intervencions dels polítics, també van mesurar l'opinió dels espectadors sobre qui havia guanyat el debat.\nVos penge el resum, que ens servirà per entendre la segona part d'aquesta entrada: les valoracions dels principals mitjans de comunicació.\nBé, cadascú pot fer-se una idea de qui va guanyar, de qui va estar més convincent o més segur.\nVegem què n'opinen els principals mitjans de comunicació (ordre d'Antena 3). Amb açò ens podrem fer una idea de la seua capacitat de síntesi, argumentació i anàlisi polítics. Fe o racionalitat?\nLa Razón (62 segons)\nEl vencedor, segons aquest diari, és Manuel Pizarro. Els arguments, els següents:\nPels seus cops d'efecte i per arraconar el socialista\nPizarro ha clarificat les línies generals del programa econòmic del PP mentre que Solbes es dedicava a atacar els 8 anys del PP\nSolbes no accepta la realitat de la crisi o recessió\nSolbes ha avorrit mentre Pizarro ha donat alegria al debat\nEl País (76 segons)\nEl País es decanta per Solbes.\nPizarro ha felicitat massa Solbes i aquest ha adquirit una actitud professoral\nPizarro no ha sabut transmetre la sensació de crisi\nSolbes ha estat més tranquil i segur, aparença física.\nLa incertesa que podria haver volgut transmetre Pizarro no ha bolcat el ministre\nEl Mundo (77 segons)\nEl Mundo no explicita qui creu que ha vençut.\nPizarro ha parlat de l'augment de l'atur, de la inflació disparada i per la important caiguda del creixement. Potser catastrofista.\nSolbes s'ha limitat a reconèixer que hi ha turbulències convencent a molt pocs espanyols de que els problemes són tan lleus.\nActituds que xoquen amb les previsions: Pizarro ha estat tranquil i no ha arraconat el ministre, mentre que Solbes ha demostrat estar en molt bona forma\nABC (69 segons)\nABC aposta per Pizarro com a guanyador del cara a cara.\nA Pizarro se li ha entès molt millor perquè la gent del carrer entén de dades, d'atur, d'educació i d'energia.\nEn al·lusió a Solbes, el finançament de la seguretat social, la macroeconomia i la inflació els queden més lluny.\nSolbes ha evadit la confiança, i ha generat just el contrari.\nPizarro ha posat exemples transcendentams amb les dades del CIS, ha sigut més clar i se li entenia millor el castellà.\nPúblico (45 segons, cortazo inclòs)\nAposta "clarament" per Solbes tot i no considerar-lo el millor orador del govern.\nSolbes ha resultat més creïble i ha aportat més confiança.\nPizarro ha estat millor quan tenia els papers i les intervencions més preparades però ha relliscat amb la vivenda i les pensions quan ha eixit amb la demagògia\nJutgeu vosaltres mateixos. Jo ho tinc molt clar. I a l'hora de la veritat sembla que els polítics també. Hi ha qui diu que l'electorat pràcticament no s'immuta amb aquest tipus de debats, però jo crec que si que es mou una corrent d'opinió, sobretot en la massa que o bé no ha decidit el seu vot o bé no està segur del que ha decidit.\nEl que no tinc tan clar és que Antena 3 no me tanque el compte a Metacafe!\nPublicat per XorX a les 16:32\nEtiquetes: Eleccions, Eleccions Generals, MCM (Mitjans de Comunicació), MCM TV, MCM TV - Antena 3, Política, Política estatal


Wikiloc | Ruta Vallter-Portella de Mentet-Cabana dels Alemanys-Puig de Serra Gallinera-Bastiments\nVista 2655 vegades, descarregada 156 vegades\nSortim de Vallter en direcció a la Portella de Mentet. En pocs minuts hi arribem en neu dura i molt transformada. A la portella deixo enrere en Carles, ell avui va a peu ja que no porta esquís, anirà a pujar el pic de la Dona per una de les canals.\nEns diem "fins ara" i començo un plàcid descens per la Coma de la Portella. El sol encara no ha escalfat la neu. Continuo per la solitària vall fins al refugi dels Alemanys. En principi m'espanto, hi ha molt poca neu. Però darrera el refugi, hi ha una llengua de neu que té continuïtat fins ben amunt.\nPujada costeruda pel mig del bosc fins a 2400m. A partir d'aquí, el camí es torna més suau i avanço per un ample llom amb trams amb poca neu. Fins al Puig de Serra Gallinera m'he de descalçar els esquís un parell de cops. Tram especialment solitari on no trobo ningú. Durant la pujada, intento mirar, si en una de les canals del Pic de la Dona, veig en Carles. Però no soc capaç de veure'l. Des del cim, continuo per enllaçar amb la carena que uneix el Pic de la Dona amb el Bastiments. Segueixo un track que passat el puig d'Ombriaga, inicia el descens cap a Vallter, però decideixo arribar al Bastiments i allargar el descens. Arribo a dalt de Bastiments bastant perjudicat ja que fa estona que una "pàjara" per falta de beure i menjar m'està fent anar a batzegades.\nVeient com està la pala i el Coll de la Marrana, amb trams sense neu, decideixo baixar directament per on he pujat i anar directament fins a Marmotes, on acaba el remuntador de l'estació. Baixada molt bona sobre neu primavera fonent a tot drap i abans de fer els darrers metres fins a l'estació em retrobo amb en Carles.\nVallter, inici de la ruta\nmikelin 11 d’abr. 2017\nHola, com veus de neu la zona de Vallter per anar d'aqui uns dies, tipo el dissabte vinent? Voliem fer quelcom fàcil, tipo Bastiments o nomes barranca de l'Alemany. Salut!\nGuillem Plans 12 d’abr. 2017\nHa fos moltíssim aquests dies. Tot i això, la pujada a Mentet i la baixada a la cabana té prou neu i només us hauríeu de treure els esquís uns metres.\nRespecte a Bastiments, encara es pot fer però al Coll de la Marrana, també hi ha alguns troços pelats.\nmikelin 12 d’abr. 2017\nHola! Moltes gràcies per la resposta. A gaudir les ultimes esquiades.\nratillaman 2 de maig 2017


Els Castellers de les Gavarres engeguen una campanya de micromecenatge per finançar la xarxa d’assaig\nEls del Gironès esperen recaptar 3.000 € fins al 6 de juny\n2 min. 03/05/2018 12:49\n651x366 Els Castellers de les Gavarres engeguen la campanya 'Un somni, una xarxa' / Castellers de les Gavarres Els Castellers de les Gavarres engeguen la campanya 'Un somni, una xarxa' / Castellers de les Gavarres\nLa utilització de la xarxa d'assaig s'està expandint en el panorama casteller en la gran majoria de colles independentment del seu nivell. L'última que ha volgut fer aquest pas són els Castellers de les Gavarres que han obert un Verkami sota el lema 'Un somni, una xarxa!'. Alhora també es pot seguir la campanya a les xarxes socials amb el 'hashtag' #SomiemLaXarxa. Durant quaranta dies, fins al 6 de juny, es podrà col·laborar amb la colla gironina a finançar la nova estructura.\nEls Castellers de les Gavarres assagen en una sala polivalent i, per tant, han d'adaptar la xarxa a les circumstàncies de l'espai. D'aquesta manera la xarxa té una estructura de ferro de 5 X 5 m amb rodes per poder-la desplaçar i plegable per guardar-la bé. Segons el president, Manel Mayor, l'objectiu és fer un acte d'inauguració el 23 de juny a Llagostera.\nMayor detalla: "La idea de tenir una xarxa va començar a agafar forma quan vam començar a fer castells de 6 de forma molt regular i una vegada vam esdevenir colla de ple dret ja teníem pensat que aquest era el següent pas que havíem de fer".\nEls de la camisa marró suro es van presentar públicament el setembre del 2015 i van esdevenir colla de ple dret aquest passat novembre, temporada en la qual van completar 33 castells de set. De cara a aquesta temporada, Mayor declara que un dels principals objectius és completar el pilar de 5.


Podeu triar les dimensions adequades per poder muntar els vostres espais de cultiu.\nAquests armaris inclouen entrades i sortides per a la intracció i l'extracció d'aire, la tela recoberta pel plàstic reflectant Mylar per a una millor repartició i profit de la llum i unes cremalleres que us permeten accedir a l'interior del vostre armari de cultiu des dels laterals.\nSón ideals per autocultiu de cànnabis, fruites, llegums, orquídies, plantes carnívores, ...\nEls armaris de cultiu permeten practicar la jardineria de forma neta i senzilla. Es munten i desmunten molt fàcilment i no es requereixen eines.\nComprar Armaris de cultiu de marihuana\nArmari per cultivar marihuana de la marca Alchimia, que té una mida de 120x120x200cm, que el fan ideal per als cultivadors que vulguin gaudir d'un espai com déu mana per poder conrear el seu cànnabis a l'interior. D'aquesta mane [...]\nArmari de Cultiu Probox Master 150 V.2, tancaments 100% hermètics L'Armari de cultiu Probox Master 150 V.2 de Garden Highpro té unes dimensions de 150 x 150 x 200 cm. Està pensat per tenir un cultiu en condicions però alh [...]\nL'armari Alchimia Box 100PL ofereix en una sola estructura dos espais, una zona per arrelat d'esqueixos de marihuana i una altra per a la floració, ara a Alchimiaweb. Aquest armari té unes dimensions de 100x60x160cm, dividint-se en dues meitats de [...]\nAra a Alchimia Grow Shop el box de cultiu ideal per complementar el teu armari de mares, actuant com a propagador d'esqueixos de cànnabis, l'Alchimia Box de 80x50x50cm. Aquest mòdul desmuntable funciona igual que un armari de cultiu tr [...]\nArmari de mida King Size per al cultiu de cànnabis marca Alchimia, de 240x120x200cm, ideal per tenir espai suficient per a dos focos, perfecte per a usuaris de cànnabis medicinal o per a aquells que realitzen extraccions de resina o BHO [...]\nArmari de cultiu Probox Master 240x240, ideal per a cultius compartits o extracció de resina L'armari de cultiu Probox Master 240x240 V2 de Garden HighPro és un espai creat específicament per a gent que necessita un espai de cul [...]\nL'armari de cultiu indoor Secret Jardin Dark Street Wide R4 té unes dimensions de 120x60x178cm, i està disponible al catàleg d'Alchimiaweb.com. Està dissenyat per a conrear en espais reduïts o per l'arrelament d'esqueixos de cànnabis, ja que e [...]\nPresentem els armaris de cultiu interior Cultibox SG-Combi, que gràcies al seu nou disseny amb 3 laterals mòbils permet al cultivador unir un nombre il·limitat d'armaris entre si, sempre que siguin del mateix model. Així, [...]\n60 x 60 x 140cm (No hi ha stock)88.00€\n80 x 80 x 160cm (No hi ha stock)95.00€\nEls armaris de cultiu Secret Jardin Dark Room versió 4.0 estan compostos en el seu interior d'un folre compost de mylar (400D) amb acabat en martelé millorant així la distribució i la intensitat de la llum. A l'exterior d [...]\nEl Secret Jardin Dark Street és un armari de cultiu per marihuana o altres plantes d'interior. Aquesta format per una estructura i lona d'alta resistència amb reixetes de ventilació en els laterals i fons, i amb orificis per a filtre, per elextrac [...]\nEls armaris de cultiu Dark Street IV estan folrats amb un teixit de mylar (190D) amb efecte martelé que reflecteix el 95% de la llum i millora la distribució i la intensitat de la llum. Els armaris Dark Street IV són impermeables, no permeten [...]\nEls armaris de cultiu Dark Street IV estan folrats amb un teixit de mylar (190D) amb efecte martelé que reflecteix el 95% de la llum i millora la distribució i la intensitat de la llum. Els armaris Dark Street IV són impermeables, no permeten el [...]\nCaracterístiques tècniques de l'armari de cultiu Dark Room 60 Mides: 60 x 60 x 170 cm (alçada) Pes: 6.8 K Làmpada aconsellada: 1 x 250 w / 200 w baix consum Equip de sèrie: 1 sotida per l'extracció. 2 per la intracció. 2 per [...]\n60x60x170 cm (No hi ha stock)110.00€


Alfons Balcázar va néixer l'any 1925 al si d'una família benestant. El seu pare, Enrique Balcázar Sevilla, havia fet fortuna amb un negoci de làctics i s'havia establer a Barcelona on va regentar un negoci de pelleteria amb lligams internacionals. La seva mare, Ángeles Granda, havia tingut contacte amb Carmen Polo. L’any 1951, juntament amb els seus germans Franciso i Enrique Jr. va fundar la productora Balcázar Producciones Cinematográficas. En un inici les pel·lícules produïdes tenen un pressupost limitat. Tanmateix, l'any 1956, coincidint amb la inscripció al Registre Mercantil de la productora, comença la focalització de Balcázar PC cap a les coproduccions. El mateix any de fundació de la productora començà la carrera d'Alfonso Balcázar com a director de cinema amb Catalina de Inglaterra. Durant els seixanta va rodar un conjunt de westerns europeus a uns estudis d'Esplugues de Llobregat. A finals dels setanta i principis dels vuitanta rodà cinema eròtic sota el pseudònim d'Al Bagrán.\nISNI: 0000 0003 6193 1469\nObtingut de «https://ca.wikipedia.org/w/index.php?title=Alfons_Balcázar&oldid=23259787»\nLa pàgina va ser modificada per darrera vegada el 21 abr 2020 a les 21:34.


Mayor exigix acabar amb el doble infrafinançament dels municipis turístics | RiberaBaixa.info\nL’Ajuntament de Cullera lliura els Distintius 9 d’Octubre a tres científics i a les quinze falles\nTo reivindicatiu alhora que d’autoreivindicació a Cullera per a celebrar el dia de la Comunitat Valenciana. La ciutat ha lliurat la vesprada-nit d’ahir la sisena edició dels Distintius 9 d’Octubre en un acte institucional celebrat en l’Auditori Municipal; cerimònia en la qual l’alcalde de la ciutat, Jordi Mayor, ha pronunciat un discurs que ha basculat entre l’exigència d’un millor finançament per als municipis turístics i la posada en valor dels assoliments del municipi en estos últims tres anys.\n«Cullera viu un bon moment» ha sigut la idea central que ha fonamentat el discurs d’uns Distintius que enguany s’han lliurat als jóvens investigadors locals Antoni Sapiña Grau, Begoña Pineda Merlo i Lucía Osa Melero en la modalitat individual així com a les quinze comissions falleres en la col·lectiva.\nMayor ha atribuït la millorança de la ciutat a l’esforç de la gent. «El treball col·lectiu», ha dit, «és el que fa possible el progrés d’esta ciutat». Sobre això, el primer edil ha posat com a exemple als guardonats d’enguany, dels qui ha destacat «reben el premi no perquè fan ben el seu treball o complisquen una funció social, sinó perquè aspiren cada dia a canviar el món». Valors, estos últims, els de transformar i fomentar el progrés social, amb els quals l’ajuntament es troba «plenament identificat», ha remarcat.\nL’alcalde de la capital turística de la Ribera ha fet referència al «doble infrafinançament» que patixen les poblacions que viuen del turisme, la que sofrix la Comunitat Valenciana i la de les ciutats costaneres que «hem d’atendre a més població de la censada però rebent menys diners».\nEn eixe sentit, ha recordat que Cullera lidera, des de la Federació Valenciana de Municipis i Províncies, la redacció de l’Estatut dels Municipis Turístics, iniciativa que reivindica més diners per a estes poblacions, i ha afegit, «que no hauríem d’oblidar-nos mai que la defensa dels interessos de Cullera ha d’estar per sobre dels interessos partidistes».\nNo obstant això, el forat de l’infrafinançament o el pou del deute no han impedit, d’altra banda, que la ciutat haja millorat pràcticament tots els seus indicadors en els últims tres anys gràcies als principis d’austeritat i eficiència aplicats pel govern municipal, ha sostingut Mayor.\nAixí doncs, l’alcalde s’ha mostrat convençut que «Cullera és un poble millor que fa tres anys» i ha destacat la reducció a la meitat del deute, la major inversió de la història del municipi en polítiques socials, l’aposta per les polítiques actives d’ocupació o la reactivació de les infraestructures com a exemples d’avanç. Segons el parer de Mayor, la ciutat «ha aprés dels errors del passat i els ha esmenat i ara treballa per a esmenar aquells que encara queden».\nL’alcalde cullerenc també ha tingut paraules d’elogi per als guardonats. Respecte als investigadors, ha reivindicat que el seu talent «també forma part de la marca Cullera» i encara que ha lamentat que moltes vegades és silenciós i desconegut ha reclamat que este suposa una aportació al progrés mundial en camps tan diversos com la lluita contra el canvi climàtic, la investigació oncològica o l’aprenentatge de llengües. «Per açò hui ho estem visibilitzant», ha subratllat.\nPel que fa a les falles, ha defensat la seua aportació a la cohesió social i la seua vocació universal amb la declaració per la Unesco de Patrimoni Immaterial de la Humanitat. «Era just que els reconeguérem d’esta forma el seu paper», ha mantingut, «com també ho era que millorarem el seu finançament després de les retallades del passat».\nLes comissions Bulevar, Xúquer, Rei En Jaume I, la Plaça Alboraia, El Raconet, Port, l’Avinguda País Valencià, Plaça Mongrell, El Canet, Taüt, Raval de Sant Agustí, Plaça d’Espanya, Passeig-Mercat, Sant Antoni i la Bega han rebut el distintiu en la modalitat col·lectiva. A Cullera es té constància de la celebració de les festes falleres ja al segle XIX tot i que la primera documentació escrita data del 1928.\nPel que fa a la modalitat individual, enguany ha estat tres investigadors els qui han obtingut el Distintiu 9 d’Octubre. D’una banda, Antoni Sapiña veu reconeguda la seua projecció professional que, començant des dels estudis universitaris de Grau d’Arquitectura Tècnica a València i continuant-los a l’estranger, l’han dut a obtindre importants premis i nominacions com ara el Premi ‘Jove enginyer de l’any 2016′, atorgat per la Chartered Institution of Building Services Engineers i l’American Society of Heating, Refrigerating and Air-Conditioning Engineers.\nAntoni Sapiña és enginyer especialista en sistemes d’estalvi energètic aplicant criteris de sostenibilitat per a frenar el canvi climàtic i treballa en el disseny de sistemes de climatització per a ús residencial, comercial i públic.\nDos dones també han sigut protagonistes enguany amb motiu de la diada valenciana. Lucía Osa Melero, actualment resident als Estats Units, ha vist reconeguda la seua brillant trajectòria en el món de la pedagogia innovadora, en especial en l’aprenentatge de les segones llengües en l’àmbit universitari.\nL’altra fèmina reconeguda ha estat una investigadora en el camp de l’oncologia. Begoña Pineda Merlo ha obtingut el reconeixement de la seua ciutat per la seua excel·lent trajectòria professional en el camp de la investigació científica centrada en el càncer de mama que ha dut a terme amb la concessió d’importants beques d’investigació com són: la Beca Jóvenes Investigadores de la Fundación Dexeus, la Beca Jóvenes Investigadores FHOEMO i la Beca Bancaixa.\nPublicació següentEl DOGV publicà ahir la resolució per a iniciar la crema de la palla de l’arròs\nPublicació anterior‘Capella de Ministrers’ encapçala la llista de nominacions dels Premis de la Música Valenciana


Enllestit el calendari de la Lliga Femenina\ndilluns, 20 d'agost de 2012\tBASQUETBOL FEMENÍ EsportCatalà.cat.- Divendres dia 17 d’agost va tenir lloc a la seu de la FEB, el sorteig i publicació del calendari oficial de la LF 2012/2013.\nEl calendari de la LF 2012-2013 inicia la competició el 13 d’octubre de 2012 i finalitzarà la lliga regular el 30 de març de 2013. 11 equips son els que finalment i prendran part. La situació econòmica actual ha fet desapareixer definitivament de la màxima competició femenina estatal des del vigent campió, Ros Casares, fins a clàsics com el Celta de Vigo i el Mann Filter Saragossa. Els equips que finalment prendran part en aquesta LF són CADI ICG SOFTWARE, UNI GIRONA, Tintos de Toro Caja Rural de Zamora, Perfumerias Avenida de Salamanca, Jopisa-Ciudad de Burgos, Rivas Ecopolis de Madrid, Gran Canaria 2014 de Las Palmas, Hondarribia-Irun, UNB Obenasa de Pamplona i els ascendits CB Bembibre de Lleó i CB Conquero de Huelva.\nNovament la Liga Femenina 2012-2013 estarà present a les televisions i el canal d’esports “Teledeporte” retransmetrà un partit de cada jornada. A més s’espera que el canal autonòmic català “Esports3” continuï donant suport al bàsquet femení d’èlit amb els resums i cròniques setmanals dels partits així com amb la retransmissió d’algun dels partits que els dos representants catalans a la competició CADI ICG SOFTWARE i Uni Girona han de disputar.\nLes novetats de la competició d’aquesta temporada són, a part de la participació de 11 equips que portarà a tenir un equip descansant en cada jornada, que per jugar el Play-off pel títol es classificaran els 6 millors equips de la lliga regular classificant-se els dos primers directament per la semifinal. Per a les places de descens de categoria, la Comissió Delegada de la LF, de la que el President de l’A.E. SEDIS BÀSQUET el Sr. Antoni Ferraz en forma part, ha propossat a la FEB que no hi hagi descensos en aquesta edició de la LF per garantir, amb els ascensos previstos, que la participació d’equips de la LF torni a incrementar-se, o que com a màxim n’hi hagi màxim un d’equip que perdi la categoria.\nJoventut Badalona i Snatt's Femení Sant Adrià es proclamen Campions de Catalunya Mini de bàsquet\tEl CB Quart-Piscines Sant Feliu es proclama Campió de la Copa Catalunya 2012-13 de bàsquet\t1000 participants a la Trobada Final del Programa de Detecció i Perfeccionament de l'FCBQ a Blanes\tAhir va començar el Tour Xina 2013 en el Palau Municipal Olímpic de Badalona\tÈxit total en la cloenda de la temporada 2012-2013 dels equips de l'Escola de Bàsquet del Joventut\tFUNDACIÓ ESPORT CATALÀ


6 passos fàcils per pagar els teus deutes | Consumer\n6 passos fàcils per pagar els teus deutes\nUna anàlisi precisa dels comptes personals permet reduir els diners que es deu a tercers i arribar a final de mes amb menys problemes\nPer José Ignacio Recio 26 de octubre de 2017\nPagar els deutes és molt recomanable. I no solament per poder disposar cada mes de tots els ingressos percebuts, sinó també per evitar que les comissions i penalitzacions incrementin el nivell d’endeutament durant els propers anys. Però, com abonar els deutes i hipoteques al més aviat possible? En aquest article s’explica més d’una idea per aconseguir-ho.\nL’idoni és no tenir deutes pedientes, però desfer-se d’elles, de vegades, no és un procés senzill de complir. Encara que amb una mica de bona voluntat i una millor comptabilitat en els comptes personals, pagar els crèdits és més senzill.\nPas 1. Com alliberar-se del deute? Amb estalvis\nUna de les estratègies més fàcils que es poden utilitzar per reduir un deute es basa a incentivar l’estalvi mentre duri aquesta situació en els comptes personals. D’aquesta forma, es podrà destinar tota o una part d’aquestes acumulacions monetàries per amortitzar, a poc a poc, els diners que es deu, però, sobretot, sense que afecti al pressupost familiar que s’hagi planificat.\nPas 2. Buscar una amortització més ràpida\nUna amortització ràpida és la millor manera de lliurar-se dels deutes. No solament ajudarà a retornar abans el préstec contret, sinó que també serà un sistema molt eficaç per abonar menys diners per les línies de crèdit subscrites fins ara. No en va, es pagaran menys interessos i, en ocasions, fins a menys comissions.\nAixí es podran liquidar les posicions en nombres vermells i, si calgués, demandar nous crèdits per satisfer les necessitats que es puguin presentar.\nPas 3. No recórrer a més endeutament\nSi s’està en aquestes condicions, serà molt necessari no contractar més fonts de finançament ni crèdits, ni tan sols a través de les targetes. El motiu és que el nou préstec allargarà el termini de devolució dels deutes generats.\nA més, un nou finançament implica assumir més despeses que costarà pagar molt, a costa de majors privacions en la vida personal i d’aplicar un pressupost mensual molt més rígid que fins ara.\nPas 4. Ajustar el pressupost\nPer saldar els deutes al més aviat possible, una de les opcions passa per buscar nous ingressos addicionals i, a més, reduir despeses. Per a això, caldrà dedicar menys diners del pressupost general a oci, viatges familiars o a activitats susceptibles de les retallades. Ja es tindrà temps per tornar a aquests hàbits quan no es degui euro algun a ningú.\nPas 5. Apuntar les despeses\nUna mesura que ajudarà a rebaixar o eliminar el deute contret es basa a portar la pròpia comptabilitat sobre els diners que es gasta tots els mesos. No solament ajuda a disposar d’una informació puntual sobre l’import que es deu als creditors, sinó que també permet neutralitzar certs desemborsaments que es realitzen sense control algun.\nPerquè aquest pla en la contenció de despeses sigui eficaç, s’hauran d’anotar tots els càrrecs que s’afrontin en aquest període. Fins i tot serà molt útil classificar-los per activitats o destinacions. L’objectiu és conèixer on ajustar els desemborsaments per saldar el dèficit en les finances.\nPas 6. Adeu a les targetes de crèdit\nLa millor fórmula per agilitar l’amortització del deute consistirà a reduir, i si és possible eliminar, tots els moviments que es duguin a terme amb targetes de crèdit. I és que aquest hàbit l’única cosa que faria és incrementar a poc a poc el que es deu al banc, entre altres raons, perquè el tipus d’interès que aplica aquest mitjà de pagament és el més elevat detots , per sobre del 15%, i amb penalitzacions molt fortes, si no es compleix amb els terminis.\nUnir els deutes en una sola, surt a compte?\nSi es tenen diversos deutes pendents amb el banc com a conseqüència dels crèdits sol·licitats i no es pot afrontar el seu pagament, sempre es tindrà com a últim recurs la seva reunificació sota un mateix producte. D’aquesta manera, s’aconseguirà allargar el termini d’amortització i abonar menys diners en les quotes mensuals. A canvi, s’hauran de pagar més euros pel nou contracte i, per tant, s’elevarà el nivell d’endeutament.\nPer això, est és un recurs d’excepcional urgència per als casos on els ingressos no poden cobrir les despeses generades amb els deutes contrets fins a aquest moment. Serveix tant per a crèdits personals com a hipoteques, sense excepció de quin és el seu origen.\ncomissions crèdits deutes gastos-ca hipotecas-ca


» Granollers no fa prou difusió dels ajuts de l’IBI, segons ERC\nGranollers no fa prou difusió dels ajuts de l’IBI, segons ERC\nERC-Acció Granollers ha fet pública la seva disconformitat amb la política de difusió de l’Ajuntament envers la subvenció de l’IBI pel 2016, tot afegint que les bases aprovades no responen a la situació real de les famílies. La Junta de govern Local va aprovar la setmana passada les bases que regiran la convocatòria d’enguany i ha modificat alguns criteris després que la formació republicana denunciés que al 2015 només es va atorgar el 5% dels ajuts.\nUna de les principals novetats és que al 2016 també podran demanar la subvenció els llogaters obligats per contracte a pagar l’IBI, una de les demandes realitzades pel grup municipal d’ERC-AG. A més, s’incrementen els ingressos màxims per accedir a l’ajuda en 3.000 euros de mitja. D’aquesta manera, si al 2015 una unitat de convivència formada per tres persones podia ingressar un màxim d’11.289 euros bruts anuals, aquest límit s’amplia al 2016 fins els 14.342 euros.\nEls nous criteris tenen més en compte la situació de les famílies, tal i com havia reclamat el grup municipal d’ERC-AG, de manera que al 2016 tant les famílies monoparentals com aquelles amb persones discapacitades al seu càrrec tindran un límit màxim d’ingressos superior. Per exemple, una família monoparental amb dos menors podrà ingressar un màxim de 15.776 euros, “una xifra que està lluny però del límit de 21.000 euros bruts” que proposava ERC-AG per aquests casos.\nEntre d’altres, el grup republicà va proposar fa mesos que en el cas de les famílies més febles es pogués accedir a una subvenció pel 100% de l’impost, però l’equip socialista ho limita en tots els casos al 50%.\nESCASSA PUBLICITAT DELS AJUTS\nEl que no varia respecte a les bases del 2015 és la difusió que es farà de la subvenció, així com el termini fixat per presentar les sol·licituds, que enguany serà de sis setmanes, del 18 d’abril al 31 de maig. ERC-AG va reclamar que aquest termini s’ampliés fins als sis mesos, però en comptes de allargar-lo respecte al 2015, al 2016 els ciutadans tindran dos setmanes menys respecte l’any anterior per presentar les sol·licituds.\nA l’igual que al 2015, l’anunci de l’ajuda es farà a través de la web, el tauler d’edictes de l’ajuntament i nota de premsa als mitjans de comunicació. Els republicans consideren que la difusió prevista serà “absolutament insuficient” per poder arribar a totes les famílies que ho estan passant malamente, motiu pel qual demanen a l’equip de govern l’ampliació del termini per presentar les sol·licituds, així com fer una publicitat molt més àmplia.\nLes bases de les subvencions estipulen que poden transcórrer fins a sis mesos abans no es resolguin les sol·licituds i, un cop resoltes favorablement, podran passar fins a tres mesos més abans no es faci efectiu el pagament de l’ajut. “Tenint en compte que els ciutadans han d’avançar el pagament de l’impost, esperem que aquests terminis siguin notablement inferiors”, diuen des d’ERC-AG.


S'haurà de tractar d'una renda de lloguer igual o inferior a 900 €.\nLlevant, Pla, Migjorn: Si tens menys de 35 anys i vius de lloguer el Govenr t'ajuda a pagar-lo a través del programa de Foment de Lloguer d'Habitatges gestionat per l'IBAVI\nDes del 31 d'agost i fins al 31 d'octubre pots demanar aquestes ajudes o bé telemàticament enviant la sol·licitud des de la següent pàgina o telefonant al 900.780.000.\nAGENCIA MANACORNOTICIAS 10/09/2018 - 01:16:00\n40% del teu lloguer; i en alguns col·lectius, fins a un 50%. Una oportunitat que pretén facilitar l'accés i la permanència a sectors de població amb escassos recursos a un habitatge.\nFoment de Lloguer d'Habitatges; el Govern Balear t'ajuda a pagar el teu lloguer. Si tens menys de 35 anys i vius de lloguer, el Govenr de les Illes Balears t'ajuda a pagar-lo a través del programa de Foment de Lloguer d'Habitatges gestionat per l'IBAVI. Aquest programa et pot ajudar a pagar fins a un 40% del teu lloguer; i en alguns col·lectius, fins a un 50%. Una oportunitat que pretén facilitar l'accés i la permanència a sectors de població amb escassos recursos a un habitatge. Des del 31 d'agost i fins al 31 d'octubre pots demanar aquestes ajudes o bé telemàticament enviant la sol·licitud des de la següent pàgina o telefonant al 900.780.000.\nEls requisits: S'haurà de ser titular de contracte arrendament amb una durada mínima d'un any d'un habitatge situat en l'àmbit del territori de la comunitat autònoma de les Illes Balears. En cas de menors de 35 anys, es podrà sol·licitar l'ajuda encara que no es tingui un contracte d'arrendament subscrit. En aquest cas s'haurà de presentar en el termini màxim de dos mesos des de la resolució de concessió de l'ajuda.\nS'haurà d'estar al corrent en el pagament dels rebuts de lloguer al moment de presentar la sol·licitud. El pagament del lloguer s'haurà d'efectuar mitjançant transferència a través d'una entitat financera o de crèdit des de l'1 de gener de 2018, en cas de contractes en vigor en aquesta data, o si són de vigència posterior, a partir d'aquesta. En aquests justificants bancaris constarà:\nLa identificació completa de l'inquilí que efectua el pagament de la renda.\nLa identificació de l'arrendador que la rep.\nNomés a l'efecte d'acreditar que s'està al corrent en el pagament del lloguer, s'admetran els rebuts lliurats en mà signats per l'arrendador. No obstant això, el sol·licitant no cobrarà la part de l'ajuda corresponent a aquests rebuts.\nL'habitatge haurà de constituir el domicili habitual i permanent, i haurà d'estar situada en l'àmbit de la comunitat autònoma de les Illes Balears.\nEl propietari haurà d'haver dipositat la fiança del contracte de lloguer davant l'organisme corresponent. El IBAVI comprovarà d'ofici que s'ha dipositat la fiança.\nTotes les persones el domicili habitual de les quals i permanent sigui o vagi ser l'habitatge arrendat hauran de tenir:\nLa nacionalitat espanyola.\nEn el cas d'estrangers, la residència legal a Espanya.


Què no ha de fer Esquerra | Les aigües turbulentes\nQuè no ha de fer Esquerra\nPublicat el 13 de març de 2008 per jordicc\nEsquerra Republicana de Catalunya torna a viure un altre agitat període de la seva llarga existència. Uns resultats electorals més dolents dels previstos han fet esclatar una tensió que ja es venia covant de feia temps. Què cal fer en aquestes circumstàncies? No ho sé, tot és molt complex, però sí que es poden apuntar algunes de les coses que no s’han de fer.\nDes del mateix dilluns, disciplinadament, com a toc de xiulet, tots els mitjans de comunicació han desplegat els seus efectius per seguir puntualment els encontres i desencontres, les declaracions i els silencis dels líders i figures destacades de la veterana formació. Primera cosa que no s’ha de fer: convertir polèmiques, picabaralles i discussions en un espectacle públic. Els media no són favorables (mai no ho han estat) al partit i en justa correspondència el partit tampoc hauria de facilitar la feina a uns mitjans àvids de carn fresca, com més sangonosa millor.\nI seguint amb la partitura que moltes vegades marquen diaris, articulistes i tertulians no ara sinó sempre, tothom ha corregut a posar noms i cognoms a les diferències, reduint-ho tot a ambicions personals i a desavinences en maneres de fer i de pensar. Doncs no. L’atzucac en què es troba ERC és una qüestió de model de partit i d’estratègia, no de qui seu a on. Segona cosa que no s’ha de fer: alinear-se la militància,acríticament, amb algun dels actuals o futurs líders (n’hi ha més de dos) a partir de sintonies personals, territorials o generacionals. El debat ha de ser d’idees, de projectes, d’objectius: què es vol, quan i com. Qui millor ho plantegi i ho argumenti és qui haurà d’encapçalar el nou projecte esquerrà, que haurà de ser defensat llavors com una pinya per tota la militància.\nUn pensament a “Què no ha de fer Esquerra”\nmba4639 el 13 de març de 2008 a les 23:58 ha dit:\ni per fer-ho no només és impresindible no fer servir els mitjans de comunicació per tirar-se els draps bruts, sinò que també cal definir quines son les millors persones que ho poden dur a terme, la nova estrategia que haurem de definir atés el fracàs de l’actual.\nSi només canviem el discurs i no certes persones que encara ara no ha reconegut que s’han equivocat amb l’actual estratègia, la ciutadania no ens creurà i tornarem a perdre molt de vots al 2010.\nCosta molt recobrar la credibilitat i cal que els responsables de la situació actual passin comptes primer als militants però sobretot als milers de ex-votants que no tornaran a votar-nos si això no és dut a terme.\nTambé cal dotar a ERC dels mecanismes necessaris per impedir que la propera executiva que surti del congrés no torni a fer com l’actual: Prendre unes decisions estratègiques molt importants sense consultar a la militància realment, per això cal democratitzar internament al partit.\nCal passar de l’Esquerra 1.0 , unidireccional de l’executiva al militants a l’ERC 2.0 a on tots els ciutadans participen de les decisions de ERC.


Activitats 2008 » Felibrejada\n[04/12/2008] – Presentació de l’Any del poeta Punsola\n[27/11/2008] – II Fira d’Entitats de Mataró\n[25/11/2008] – Jornades Republicanes\n[22/11/2008] – Participació en la II Trobada d’Entitats de Recerca Local i Comarcal del Maresme\nEl dissabte 22 de novembre de 2008 es va celebrar al Saló de Pedra del Capítol d’Argentona la II Trobada d’Entitats de Recerca Local i Comarcal del Maresme amb la voluntat d’aplegar les diverses entitats que estan treballant a la comarca per la investigació, conservació del patrimoni del Maresme.\nAquesta II trobada va estar organitzada pel Centre d’Estudis Argentonins “Jaume Clavell”, el Centre d’Estudis de Sant Cebrià, l’Arxiu Comarcal del Maresme, la Coordinadora de Centres de Parla Catalana i l’Institut Ramon Muntaner. També hi ha col·laborat el Centre d’Estudis Vilassarencs, el Museu Arxiu de Santa Maria de Mataró, el Grup d’Història del Casal, el Patronat Municipal del Masnou, la Fundació Palau de Caldes d’Estrac, les associacions Arrels Cultura i Arts i Lletres de Caldes d?Estrac. Desprès de la presentació de l’acte pels organitzadors el Dr.Jaume Dantí de la Universitat de Barcelona va presentar la conferència El patrimoni: responsabilitat pública i factor d’identitat. Després d’una pausa es van presentar les diferents cominicacions. Després d’un dinar conjunt es va realitzar una visita comentada al museu del cantir. Entre les comunicacions presentades Joan Bou, Joaquim Graupera i Jaume Vellvehí vàren presentar la comunicació “El procés de catalogació i estudi dels molins medievals i moderns del Maresme”. En ella es presentaven les activitats d’aquest grup de treball de la secció d’Estudis Medievals del Grup d’Història del Casal centrat en l’estudi dels molins medievals de la comarca.\n[09/10/2008] – Acte de lliurament del veredicte del V Premi Thos i Codina de treballs de recerca de batxillerat en història local l\nEl dijous 9 d’octubre de 2008 a les 7’30 del vespre es va fer públic el resultat de la convocatòria d’enguany dels Premis Thos i Codina de treballs de recerca de Batxillerat, que ja és la cinquena. L’acte es va celebrar en la Biblioteca del Col.legi d’Advocats de Mataró l’acte de veredicte i lliurament del Premi que convoquem el Col.legi d’Advocats de Mataró i el Grup d’Història del Casal. En la V Convocatòria hi havia cinc treballs presentats: “Una aproximació a la història de la bruixeria del segle XVII a Catalunya i al Maresme” presentat amb el pseudònim Blanca; de Livi Andrònic “La premsa escrita a Mataró”; “Restauració de l’orgue monumental de Santa Maria de Mataró” que s’ha presentat amb el pseudònim Mangrua; “Rocafonda, més que un barri”, que s’ha presentat amb el pseudònim Butterfly i, finalment amb el pseudònim Hino Kahoko el treball titulat “Pervivència clàssica als edificis de Mataró”.\nEl jurat va valorar molt positivament el nivell de tots els treballs presentats i va atorgar un accèssit de 150 euros al treball “Una aproximació a la història de la bruixeria del segle XVII a Catalunya i al Maresme” : L’autora del Cristina Parra Fernàndez del Col.legi Valldemia, essent-ne el tutor Antoni Llamas. I el treball guanyador va estar atorgat al treball “Rocafonda, més que un barri”, de l’alumna Marta Garzas Martín de l’Escola Freta de Mataró.\n[22/08/2008] – Conferència sobre l’art medieval a Tordera\nEl divendres 22 d’agost de 2008, Joaquim Graupera va pronunciar la conferència “L’art medieval a l’Alt Maresme” al Clavé de Tordera. L’acte, organitzat pel Cercle d’Història de Tordera amb la col.laboració Grup d’Història del Casal, hi van assistir una cinquantena de persones i va estar presentat per l’historiador de Tordera Josep Viñoles. Al llarg de la conferència es va anar realitzant una panoràmica de l’estat de conservació dels principals elements de patrimoni medieval de la comarca, des del món paleocristià fins a la baixa Edat mitjana. Es va fer referència a elements constructius (masies, castells, molins, esglésies…) i l’art de la imatge (escultura, pintura i orfebreria). Al final de l’acte la presidenta del Cercle d’Història de Tordera, Mercè Torrelles, va lliurar uns obsequis a Joaquim Graupera. Finalment es va celebrar un sopar medieval al restaurant Can Caselles, on un actor local va representar el paper del propietari de la casa, el qual va amenitzat el sopar explicat anècdotes de la història de la família Caselles.\n[23/07/2008] – Participació a la Manifestació de Lleida sobre la unitat del Museu\nEl dimecres 23 de juliol de 2008 es va realitzar un manifestació pacífica per a demanar la unitat del patrimoni del museu de Lleida amb una assistència aproximada de mig miler de persones. A la manifestació hi van participar diverses persones de Mataró i del Maresme. Com a representant de la Coordinadora creada a Mataró hi va ser present Joaquim Graupera del Grup d’Història del Casal.\nLa plataforma es va constituir a principis de juliol com a resposta a l’acord entre els dos bisbats pel qual vuitanta-vuit peces d’art de la Franja, que actualment són al Museu Diocesà de Lleida, es traslladarien al bisbat de Barbastre-Montsó. En aquest context, les entitats Amics del Museu de Lleida, Amics de la Seu Vella de Lleida, Ateneu Popular de Ponent, Casal Jaume I de Fraga, Centre Excursionista de Lleida, Església Plural, Grup Cultural Garrigues, Patronat del Corpus de Lleida, Òmnium Cultural del Segrià, Orfeó Lleidatà, Res Non Verba, Tradicions i Costums, Unesco Lleida, Canta i Estima, Cercle de Belles Arts i Arts de Ponent van signar un manifest de denúncia per l’acord dels bisbats sobre l’art de la Franja, el qual va ser llegit al final de la manifestació i que va ser lliurat prèviament al Sr. Bisbe de Lleida, Joan Pires. Segons una noticia apareguda en el diari “Segre” del dijous 17 de juliol de 2008, el jutjat número 4 de Lleida es va declarar competent per estudiar la propietat de les obres en litigi, una decisió que la plataforma veu amb molt bons ulls.\n[12/07/2008] – Visita comentada sobre els carlins de Molins de Rei\nEl dissabte 12 de juliol a les 11h, es va dur a terme la passejada històrica “Històries de Carlins” a càrrec del Sr. Joaquim Graupera Graupera, historiador, membre del Grup d’Història del Casal de Mataró. L’activitat es va iniciar a la plaça de Catalunya i va finalitzar a la plaça de l’Església, amb una representació teatralitzada a càrrec de l’Associació “La Bauma dels Encantats “de Berga i un aperitiu. L’objectiu d’aquesta activitat va ser el de redescobrir la història de la vila de Molins de Rei, en aquest cas les guerres carlines, i estava emmarcada dins el cicle “Els Joves volem conèixer la nostra història”. La proposta va ser l’apropament a aquesta època i a alguns dels episodis viscuts al nostre país, a través d’una passejada per la vila. El 25 i el 27 de maig de 1875, ja en les darreries de la guerra, els guerrillers carlins entraren a Molins de Rei, plaça forta republicana i liberal, i incendiaren el palau de Requesens, sis cases i els cafès que servien de lloc de reunió a l’esquerra local. Prèviament, la vila havia estat fortificada per intentar repel·lir un possible atac carlí.\n[06/07/2008] – Sortida pels teatres de Mataró al segle XIX\nEl diumenge 6 de juliol de 2008 es va fer una sortida per comentar els teatres del s.XIX a Mataró. L’activitat va estar organitzada per l’Associació de Veins de Mataró-Centre amb la col.laboració del Grup d’Història del Casal. L’historiador Jaume Vellevehí va anar explicant en una ruta pels llocs on hi existiren els edificis més representatius dels teatres de Mataró en el segle XIX. Al llarg del recorregut es va aprofitar per explicar els autors de les obres més representades, les principals companyies i diverses anècdotes sobre el tema. La ruta va acbar al local de l’associació de veïns on es va lliurar un present al conferenciant per part del Sr. Joan Saborido, president de l’Associació.\n[29/06/2008] – Aplec de Sant Pere de Clarà (Argentona)\nEl passat diumenge 29 de juny del 2008, es va celebrar l’aplec de Sant Pere de Clarà (Argentona). L’acte, que va començar a les 6’30 h. de la tarda va consistir en una celebració eucarística a la capella oficiada pel Mn. Josep Ma Vendrell, rector d’Òrrius. Acabat l’acte és van cantar els goigs de Sant Pere de Clarà. Desprès davant de la masia de Can Marc, Joaquim Graupera , en nom del Grup d’Història del Casal de Mataró, va presentar el nou col.leccionable que es lliurarà gratuïtament en els aplecs. Aquest primer número està dedicat a l’origen del priorat. Per finalitzar es va celebrar una ballada de sardanes i es va servir un petit refrigeri de coca i vi moscatell.\n19 Elements trobats


El FC Ascó competirà a primera catalana i incorpora Jordi Font com a tècnic – EbreDigital.cat\nRedacció Ebredigital.cat2019-06-05T00:34:36+02:005 de Juny de 2019|Esports| Ascó|Andreu Muñoz, FC Asco, Federació Catalana de Futbol, Jordi Font, Primera Catalana|0 Comentaris\nEl FC Ascó, sembla haver dessistit dels pressagis que deien que la temporada vinent jugaria a la segona catalana i finalment competirà al grup segon de primera catalana. En part per tota la polèmica sorgida en la situació caòtica que estan vivint els equips ebrencs implicats en la decisió que ha de resoldre aquesta tarda el comitè de apelació respecte a la promoció d’ascens a 2a catalana i l’ascens directe del grup 1, on el Perelló i el Jesús Catalònia estan implicats.\nDiumenge passat al programa Minut 91 que dirigeix Michel Viñas ho avançava en exclusiva el propi president del club asconenc Andreu Muñoz “Sí que existeix aquest rumor. Nosaltres estem a favor del Perelló i el Jesús Catalònia en aquest affair que s’han vist implicats, i si la nostra decisió els pugués perjudicar, és el que menys volem anar en contra dels interessos d’equips del territori. Una decisió que nosaltres li vam comunicar al delegat federatiu que si nosaltres teniem que ser un impediment per a resoldre aquesta situació, dessistiem de la nostra renúncia i competiriem a primera catalana la temporada vinent“. Al mateix temps puntualitzava que “nosaltres vam fer un comunicat a través de les xarxes i als mitjans de comunicació, però en cap cas vam arribar a fer un comunicat oficial a la Federació Catalana de Futbol, ratificant la nostra renúncia a la categoria“. Al mateix temps el president asconenc afegia “Ho farem en les condicions com ho farem, però competirem a la 1a catalana en benefici per les Terres de l’Ebre perquè avui han sigut ells, però demà podem ser qualsevol de nosaltres. Entre els equips de la delegació ens hem de fer forts per qualsevol problema que ens aparegui en un futur“.\nEl primer moviment que ja s’ha tancat ha estat el de la incorporació del nou tècnic que es va conèixer ahir per la nit, quan Jordi Font va ser presentat com a màxim responsable de dirigir la plantilla, que en principi estarà formada per jugadors locals i de les comarques de l’Ebre. Tenint en compte que el gruix d’equips ebrencs competirán a la segona catalana (Tortosa, Rapitenca, Amposta, Gandesa…), l’espai es limitat de jugadors i competir en una lliga superior (sent el màxim exponent ebrenc la temporada vinent) obre el ventall a incorporar a jugadors que puguen tindre ofertes de qualsevol d’aquests equips.\nFont, després de ser destituït de l’Amposta la passada temporada després de la golejada encaixada al camp de l’Ampolla en el partit de recuperació i ser substituït per Xavi Cid, arriba a l’equip riberenc amb il·lusions renovades i convençut “de que farem un bon equip, competitiu i entregat per ser un referent a la categoria, tot i els problemes econòmics pels que atravessa el club“. En les anteriors temporades havia estat amb la Rapitenca en les darreres jornades de la campanya anterior en què va substituir a German Inglés i anteriorment havia estat entrenador del juvenil preferent de l’Ebre Escola Esportiva.\nAmplien fins al 2 de març la data per trobar una solució al futur del Club Tennis Tortosa\nEl CD Alcanar li ‘dona l’esquena’ a la campanya ‘Tots som un equip’\nCanvi de les lluminàries de l’estadi municipal la Unió de l’Aldea\nJosep Betalú participa en la Titan Sèries Saudi Arabia de BTT


El COAATT activa un servei gratuït de consultes en relació amb l'ús i manteniment de les cases\nHa començat fa 17 hores i 28 minuts.\ninici / notícies / El COAATT activa un servei gratuït de consultes en relació amb l'ús i manteniment de les cases\nPublicat dimecres 25 de Març de 2020 11:58\nEl Col·legi d'Aparelladors, Arquitectes Tècnics i Enginyers de l'Edificació de Tarragona activa un servei gratuït de consultes en relació amb l'ús i manteniment de les cases. Ho fa mitjançant la seva plataforma online obresambgarantia.com.\nSegons el COAATT, en aquests moments de confinament, amb tota la família a la llar durant moltes hores, és inevitable que les cases es posin al límit, ressentint-se així l'habitabilitat d’aquestes. Per això, amb aquesta iniciativa es vol ajudar els ciutadans a la confortabilitat de les seves llars i a resoldre qualsevol incidència constructiva relacionada amb els habitatges o altres ambients, provocades pel màxim funcionament i ús al qual se sotmeten.\nEs poden resoldre consultes sobre diferents aspectes constructius relacionats amb l'habitatge com millorar l'habitabilitat de casa, hi ha consells per a un bon manteniment i es resolen dubtes i urgències per incidències constructives com ara humitats, estalvi energètic, ventilació, reparacions, avaries o optimització dels espais.\nL'estat d'alarma provoca allaus de solidaritat al territori, també entre productors artesans\nActualitzat ara fa 36 minuts.\n269 famílies demanen treure usuaris de residències per endur-se'ls a casa\nDecreix el nombre de persones que arriben a urgències dels hospitals catalans\nTarragona comptarà amb 706 llits d'hotel salut i 256 habitacions per a professionals\nCreix el consum d'aigua entre un 5 i un 6% a la costa tarragonina\nJa hi ha 19.400 professionals sanitaris infectats per coronavirus\nLa gent relaxa el confinament durant el cap de setmana i la Urbana denuncia 68 persones\nMor el dramaturg Josep Maria Benet i Jornet\nDiumenge de Rams atípic, però que no faltin les mones\n23 persones denunciades per la Guàrdia Urbana per incomplir el confinament


Què és l’AMPA? | AMPA Taula Rodona\nL’Associació de Mares i Pares d’Alumnes (AMPA) és un col.lectiu organitzat de mares i pares que poden intervenir en l’educació dels seus fills, participant activament en el centre escolar. L’AMPA esta formada per totes les famílies de l’escola que vulguin associar-s’hi i és gestionada per una junta. La junta esta formada per un president, un vicepresident, un secretari, un tresorer i uns vocals, que formen les diferents comissions, per poder tractar cada tema amb la màxima atenció: menjador, extraescolars, festes, comunicació, xandalls, projecte educatiu i llibres. A més, comptem amb un grup de col.laboradors que anomenem “Cavallers de la Taula Rodona”, per ocasions esporàdiques.\nDóna suport a pares i mares, mestres i alumnes i també als òrgans de govern del centre en tot allò que contribueix a la millora de la qualitat de l’ensenyament que reben els nois i noies.\nÉs un espai de reflexió que permet als pares i a les mares opinar sobre el funcionament quotidià de l’escola i sobre temes educatius d’abast més general.\nÉs el principal interlocutor de relació amb l’escola per tractar els temes que afecten a tot el col·lectiu de famílies.


Barcelona des del mar - Santa Eulàlia\n17 Octubre 2019 09:30\nVàrem reviure l'experiència.\nComencem aquesta crònica d'una manera insòlita, amb una “dedicatòria”: sí, la dediquem a tots aquells porucs que varen declinar de venir a causa d'uns fets que s'anaven produint durant la setmana a les nits barcelonines i que de cap manera era previsible que afectessin ‒en aquell lloc i a aquella hora‒ a la nostra activitat. Tranquil·litat absoluta fou el que ens trobàrem.\nNo només això, sinó que també les condicions meteorològiques (uns altres malastrucs, els de la previsió del temps, que sempre “amenacen” amb pluges, tot i que no acostumen a encertar gaire ni l'hora ni l'indret) foren perfectes: matí assolellat i mar plana.\nCal recordar (i recordar és reviure) que aquesta fou la repetició d'una immillorable vivència de feia més de quatre anys, quan vàrem navegar per la línia de la costa barcelonina a bord de la goleta Far Barcelona, repetició sol·licitada arran del Curs del Cinquantenari (petició que no va poder ser atesa per falta de dates disponibles). La crònica de Barcelona des del mar finalitzava amb aquestes paraules premonitòries: “Algú apuntava la possibilitat de repetir-la... no és habitual que ho féssim, però tot és parlar-lo”. Així ha estat, com a epíleg dels actes del dit Cinquantenari.\nDit això, a l'hora prevista salpava des del moll on ara s'aixeca el centre comercial Maremagnum el pailebot Santa Eulàlia, amb una trentena d'amics a bord (nombre màxim de passatgers permès ‒i algú es va quedar sense plaça, ho havíem advertit‒), menat per una tripulació ‒mínima‒ de cinc homes, amb el seu capità FRANCESC al capdavant. La circulació (a proa i a popa, a babord i a estribord, o baixant a la bodega) era lliure, tot i que la majoria va preferir buscar acomodament asseguts on pogueren o recolzats a la borda. D'allà estant ens sentíem com els Reis ‒els bons, no els Borbons‒, aquells que cada vespre del 5 de Gener ens fa arribar a Barcelona aquesta històrica embarcació.\nUn pailebot és una goleta petita de tres pals (trinquet, major i messana, citats de proa a popa). El Santa Eulàlia va ser avarat a la platja de Torrevella el 1918 i batejat originalment amb el nom de Carmen Flores (nom de la filla de l'armador). Navegà entre 1919 i 1927 per la Mediterrània transportant cereals, fusta, sal o minerals, principalment. I en dues ocasions va creuar l'Atlàntic amb destinació a l'illa de Cuba. L'any 1928 fou comprat per un armador mallorquí que el reformà traient-li el pal de mitjana (o trinquet) i afegint-li un motor. Rebatejat com Puerto de Palma, aquest motoveler de dos pals es dedicà des del 1931 al contraban entre Barcelona i Ses Illes fins que fou requisat. Una nova vida sota la denominació Cala Sant Vicenç el feu dedicar durant gairebé quaranta anys al transport de passatgers i de càrrega. Ja el 1973 fou adquirit per l'empresa Sayremar, que el modernitzà i l'emprà des del 1975 com a vaixell auxiliar en treballs submarins i de salvament amb el pertinent nom de Sayremar Uno.\nL'any 1997 el Museu Marítim de Barcelona va fer-se amb el pailebot en subhasta i el va restaurar en el seu aspecte original de veler de tres pals. Així fou com va tornar a navegar (per tota la Mediterrània) i començà a realitzar activitats diverses com a vaixell insígnia del Museu i de la ciutat. Actualment és una peça fonamental en tot tipus de programes educatius i activitats pedagògiques i ciutadanes relacionades amb la nostra mar. L'any 2010 la Direcció General de Patrimoni Cultural de la Generalitat de Catalunya el declarà Bé Cultural d'Interès Nacional.\nSegons ens continuà explicant el capità, el Santa Eulàlia fa uns 35 metres d'eslora (47 si comptem el bauprès) i 8,5 m. de mànega, amb un calat de 4 metres. Desplaça gairebé 160 tones (48 són de llast).\nPel que fa a la navegació en sí i a tot allò que se'ns oferia als ulls, us remeten a la crònica publicada al seu dia de l'experiència prèvia.\nLes maniobres d'atracament (amb l'auxili de la llanxa) i amarratge formaren part de l'”espectacle” per a uns neòfits com som nosaltres. Ben acabades, fou el moment d'acomiadar-nos i agrair-los la seva feina a la tripulació, posar peu a terra i encaminar-nos a la següent ‒i ben propera‒ destinació: el restaurant.\nSí, en aquesta ocasió també repetírem a la bona taula dels amics del Restaurant La Gavina, que ens tenien preparat:\n- per compartir:\n· amanida d'alvocat i gambes amb taronja i vinagreta de mostassa\nLa copa de cava no estava prevista, però tampoc no va faltar, cosa que va aprofitar el President per a fer el protocol·lari brindis per la salut del Club. Tant de bo això sigui un bon auguri.\nI fins aquí aquesta senzilla crònica. Hi ha qui ens omple el cap parlant-nos de la realitat virtual, amb ulleres amb que percebem imatges com si fossin reals o visites de 360º a llocs on no hi som. Nosaltres no estem per romanços, si diem que naveguem és que naveguem i els plats a taula són per menjar, no per pujar les seves fotografies a les xarxes socials.\nUna vegada més vàrem viure la realitat real i vàrem menjar de gust... què més podíem demanar!


Fotos - AstroAmics\nAstroAmics: amics de l'astronomia\n30 dies per a\nEl cel avui\nHores Sol, Lluna, planetes\nFes-te del Club.\nAra mateix al cel\nFira d'Entitats de Balsareny 2014\nDiumenge, 19 d'Octubre\nFira d'Entitats Basareny 2014\nCatalunya World Space Week 2014\nPlantada de telescopios en CosmoCaixa\nJornada astronòmica a Olost\nEl 29 de gener de 2011 una vintena de persones ens vam aplegar al restaurant Sant Adjutori, d'Olost, per escoltar el Dr. Jordi Miralda i el Dr. Josep Triginer parlar sobre el Big Bang i els projectes SETI. Els núvols ens van privar de fer l'observació al telescopi, però vam poder gaudir d'una bona calçotada i graellada de carn.\nJornada astronòmica Sant Adjutori 29/01/2011\nAurores boreals Finlàndia 2009\nEn Josep Casellas, de Castelltallat, ens envia aquestes fotografies del seu viatge a la Lapònia finlandesa, l’any 2009, on es poden veure magnífiques aurores boreals recorrent el cel. Les fotos són fetes per José Antonio Soldevilla, al costat del llac Inari. La temperatura nocturna arribava als -26º sota cero.\nEclipsi de Sol 2011\nEl matí del 4 de gener alguns AstroAmics ens reuníem al capdamunt del turó de la Costeta, a Balsareny, per presenciar l’eclipsi parcial de Sol. L’astre rei apareixia i desapareixia cada certa estona rere els núvols, però malgrat això es va poder seguir l’eclipsi perfectament. A través del telescopi la imatge era magnífica, fins i tot s'apreciaven algunes taques solars. També vam provar les càmeres estenopeiques construïdes durant la xerrada taller del mes de desembre, un mètode econòmic i senzill de seguir un eclipsi solar.\nEclipsi de Sol 4 de gener 2011\nActivitats AstroAmics 2010\nFotografies d'algunes activitats que hem dut a terme durant aquest any. La xerrada sobre el Sistema Solar al Juliol. La marató planetària a l'Agost. La xerrada sobre estrelles, galàxies i nebuloses al Setembre. La Festa de les Entitats a l'Octubre. La xerrada-taller sobre eclipsis al Desembre.\nActivitats dels AstroAmics 2010\nCiutat de les Arts i de les Ciències de València\nAl museu de la ciència Príncep Felip hi ha tota una secció sencera dedicada a l'astronomia i l'exploració espacial. L'Hemisfèric, per la seva part, projectava en aquestes dates una pel·lícula sobre el Telescopi Espacial Hubble. Trobareu una descripció exhaustiva de la visita que vam fer al desembre al CAC de València dins la secció de notícies.\nMuseu de la Ciència Príncep Felip\nUna profunda borrasca es va interposar entre nosaltres i el firmament durant la celebració de la primera\ntrobada FOSCA (Finestra per Observar els Secrets del Cel i els Astres). Malgrat els núvols, 10 persones es van acostar fins a Sant Pau de Pinós el 8 d'octubre. Amb ells vam compartir una agradable vetllada tot sopant al restaurant de Gaià. El cel cobert no ens va deixar dur a terme l’observació de cel profund, però aprofitant una clariana vam poder observar durant uns instants el planeta Júpiter, les Plèiades i les Hyades.\nFOSCA 2010 (Sant Pau de Pinós)\nCongrés astronòmic COLE 2010\nLa Convención de Locos por las Estrellas va arribar els passats 9, 10 i 11 de juliol a la seva 5ª edició. Un any més, aficionats de tota Catalunya i també de Castelló es van trobar a Sant Llorenç de Morunys per gaudir del magnífic cel del pre-Pirineu en agradable companyia.\nCap de setmana a Àger.\nFotografies del cap de setmana del 26 i 27 de juny. L'Èric observa els parapents que s'enlairen des del Coll d'Ares, al capdamunt del Montsec. Excursió a peu fins a l'ermita de la Pertusa, construïda sobre un penya-segat envoltat per les aigües del Pantà de Canelles. Visita diürna al Centre d'Observació de l'Univers.\nExposició "Mart-Terra: una anatomia comparada".\nMart presenta múltiples punts en comú amb la Terra, amb paisatges gairebé indistingibles, dels quals l'exposició mostra uns quants exemples a través de maquetes i fotografies de tots dos planetes. Es comparen ambdós planetes respecte a fenòmens geològics (com el vulcanisme, la formació de roques, l'erosió o la sedimentació) i a fenòmens meteorològics i hidrològics (com el vent o la presència d'aigua i de gel).\nEls AstroAmics vam visitar l'exposició el passat 22 de maig de 2010 a Sant Adrià de Besós.


Colau promet 50 noves hectàrees de zona verda per al pròxim mandat - Diari de Girona\nColau promet 50 noves hectàrees de zona verda per al pròxim mandat\nL'alcaldessa de Barcelona va voler subratllar que l'aposta ecològica és una «qüestió de salut i de benestar»\nColau promet 50 noves hectàrees de zona verda per al pròxim mandat Diari de Girona\nL'alcaldessa i candidata de Barcelona en Comú a la reelecció, Ada Colau, va prometre 50 noves hectàrees de verd a la ciutat per aconseguir que la seva infraestructura bàsica, en comptes de vies per als cotxes, siguin vies verdes i va subratllar que l'aposta ecològica és una «qüestió de salut\ni de benestar». En un míting en el nou parc de les Glòries al qual van acudir mig miler de simpatitzants, Colau va explicar que en aquest mandat l'Ajuntament ja ha augmentat en 40 les hectàrees de verd i ha treballat en 175 projectes que faran possible incrementar-ho en 50 més en la pròxima legislatura.\nColau va prometre un urbanisme per a una «ciutat on viure» en què «qualsevol nou desenvolupament s'aprofiti sempre per a habitatge assequible i guanyar espai públic verd. Mai més una ciutat dissenyada per al cotxe». A més, va posar en valor el treball que s'ha fet en aquest mandat per contribuir al fet que Barcelona sigui saludable i referent en la revolució verda, en la lluita contra el canvi climàtic.\nUna lluita per la vida\nColau va sostenir que «la ciutat verda és una lluita per la vida, una lluita feminista, per la justícia social. No són lluites separades i hem de ser una ciutat verda si volem ser una ciutat justa i liderar el conjunt global de ciutats que lideren la lluita contra l'emergència climàtica».\nA l'acte hi van intervenir les activistes ecologistes Amaranta Herreros, Olga Margalef i Iaio Herrero.